**Külföldi hatóság által kiállított vezetői engedély honosítása**

Gyakran előfordul, hogy külföldi állampolgár rendelkezik külföldön megszerzett jogosítvánnyal, és szeretne Magyarország területén huzamosabb ideig járművet vezetni. Ilyen esetben honosítást igényelhet, amellyel kapcsolatban összegyűjtöttük a legfontosabb információkat.

Amennyiben a honosítandó vezetői engedélyt olyan országban állították ki, amely csatlakozott az 1968. évi Bécsi Közúti Közlekedési Egyezményhez, a vezetői engedély birtokában a folyamatos tartózkodás kezdetétől számított egy évig lehet vezetni, ezt követően a külföldi vezetői engedély járművezetői vizsgakötelezettség nélkül honosítható magyar okmányra. Ebben az esetben nincsen szükség autósiskolára, az ügyet bármelyik Kormányablakon keresztül el lehet indítani.

**A Bécsi Közúti Közlekedési Egyezmény tagállamai:**

Ausztria, Bahama Szigetek, Bahrein, Beloruszia, Belgium, Brazília, Bulgária, Csehország, Dél-Afrikai Köztársaság, Elefántcsontpart, Dánia, Észtország, Finnország, Franciaország, Fülöp Szigetek, Görögország, Guayana, Horvátország, Irán, Izrael, Jugoszlávia, Közép-Afrikai Köztársaság, Kuba, Kuvait, Lengyelország, Lettország, Litvánia, Luxemburg, Magyarország, Macedónia, Marokkó, Moldova, Monaco, Niger, Norvégia, Németország, Olaszország, Orosz Föderáció, Pakisztán, Románia, San-Marino, Svájc, Seychelle-Szigetek, Svédország, Szenegál, Szlovákia, Szlovénia, Tadzsikisztán, Türkenisztán, Ukrajna, Uruguay, Zaire, Zimbabwe.

**Európai Unió tagállamai:**

Ausztria, Belgium, Bulgária, Dánia, Finnország, Franciaország, Görögország, Hollandia, Írország, Luxemburg, Nagy-Britannia, Németország, Olaszország, Portugália, Románia, Spanyolország, Svédország, Magyarország, Szlovénia, Málta, Ciprus, Észtország, Lettország, Litvánia, Lengyelország, Csehország, Szlovákia.

**Mikor van szükség a jogosítvány honosítására?**

Abban az esetben, ha a vezetői engedély az 1968. évi Bécsi Közúti Közlekedési Egyezményhez nem csatlakozott harmadik országban került kiállításra, a vezetői engedély birtokában a folyamatos tartózkodás kezdetétől számított egy évig lehet vezetni, ezt követően a külföldi vezetői engedély helyett, honosítási eljárással magyar vezetői engedélyt kell kiváltani. Ha a külföldi vezetői engedélyről készült hiteles fordítás alapján a vezetési jogosultság tartalma megfeleltethető az e rendelet mellékletében meghatározott valamely magyar vezetői engedélybe bejegyezhető nemzetközi kategória tartalmával tanfolyammentes közlekedési alapismeretekből történt sikeres vizsgát követően kerülhet sor a vezetői engedély honosítására. Amennyiben nem állapítható meg a vezetési jogosultság tartalma, vagy az nem feleltethető meg az e rendelet mellékletében meghatározott valamely magyar vezetői engedélybe bejegyezhető nemzetközi kategória tartalmával, tanfolyammentes gyakorlati vezetési és közlekedési alapismeretekből történt sikeres vizsgát követően kerülhet sor a vezetői engedély honosítására.. A magyar vezetői engedélybe bejegyezhető kategóriák részletes leírását a 326/2011. (XII. 28.) Kormányrendelet 2. számú melléklete tartalmazza.

A más EGT-állam hatósága által kiállított vezetői engedély Magyarország területén az érvényességi idején belül jogosít járművezetésre, ha azonban az okmány érvényességi időt nem tartalmaz, úgy a folyamatos tartózkodás kezdetétől számított kettő év elteltével magyar vezetői engedélyre kell cserélni. A más EGT-álamban kiállított vezetői engedély vizsgakötelezettség nélkül cserélhető magyar vezetői engedélyre.